वडोदरा। अभिनेता शाहरुख खान द्वारा अपनी फिल्म रईस के प्रमोशन के लिए ट्रेन मे यात्रा की थी। इस दौरान वडोदरा रेल्वे स्टेशन में शाहरुख को देखने के लिए काफी संख्या में लोग उमड़ पड़े थे। इससे काफी अफरा-तफरी भी मची थी। भीड़ में दबकर एक व्यक्ति की मौत भी हुई थी। शहर के एक जागरूक नागरिक ने इस मामले में शाहरुख खान और रेल्वे पुलिस के खिलाफ कार्यवाही की मांग करते हुए वडोदरा की कोर्ट से अपील की थी। जिसे लेकर कोर्ट ने रेल्वे पुलिस को आदेश दिया है कि पिछले 45 दिनों में जो भी जांच रिपोर्ट तैयार हुई है, उसे पेश किया जाए।
शाहरुख के आने से हुई थी अफरा-तफरी
शहर के न्यू समा रोड पर स्थित 135, सुंदरवन सोसायटी में रहने वाले जितेंद्र उर्फ पप्पू मधुभाई सोलंकी ने अपने वकील जुनैद सैयद के माध्यम से वडोदरा ज्यूडिशियल मजिस्ट्रेट की अदालत में की गई फरियाद में बताया कि 25 जनवरी 2017 को फिल्म रईस रिलीज हुई। इस फिल्म के प्रमोशन के लिए शाहरुख खान ने ट्रेन में मुम्बई से दिल्ली की यात्रा की। इस दौरान उन्होंने रेल्वे प्रशासन, रेल्वे पुलिस से किसी भी तरह की अनुमति नहीं ली थी।
धक्का-मुक्की के दौरान एक की मौत
जब शहरवासियों को पता चला कि शाहरुख खान 23 जनवरी को ट्रेन से वड़ोदरा होकर दिल्ली जाएंगे, तो उन्हें देखने के लिए काफी संख्या में लोग उमड़ पड़े। रेल्वे स्टेशन में पुलिस की पर्याप्त व्यवस्था न होने के कारण लोगों की जान सांसत में आ गई थी। इसी अफरा-तफरी और धक्का-मुक्की में एक व्यक्ति की मौत हो गई थी।
आगे की स्लाइड्स में देखें PHOTOS...
hin_Deva hin_Deva hin_Deva bho_Deva hin_Deva hin_Deva